**Scottish Premier League** (forkortet: **SPL**) var den øverste fotballligaen i Skottland. Den ble også benevnt **Clydesdale Bank Scottish Premier League** etter hovedsponsoren Clydesdale Bank.

De to dominerende lagene var de to Glasgow-lagene Celtic FC og Rangers FC. Glasgow med sine rundt 600 000 innbyggere er Skottlands største by, og disse lagene dominerte ligaen både sportslig og økonomisk, blant annet gjennom oppgjørene Old Firm, fram til Rangers' konkurs og degradering i 2012.

Scottish Premier League ble i juni 2013 slått sammen med Scottish Football League til det nyopprettede Scottish Professional Football League (SPFL) i juni 2013 som en del av en større ligareform i Skottland.

Spillesystem
------------

De tolv lagene spilte vanlig serie der hvert lag spiller mot hverandre tre ganger. Etter 33 serierunder ble så tabellen delt i to, og de seks best plasserte lagene spilte mot hverandre en gang til (til sammen fem serierunder), og det samme ble gjort for de seks svakest plasserte lagene. Til sammen ble dette 38 serierunder. Et lag som var blant de seks svakest plasserte etter 33 serierunder kunne ikke bli bedre enn nummer syv etter sluttspilt serie. Dermed kunne det beste av de svakeste lagene få flere poeng til slutt enn det dårligste av lagene fra den øverste halvdelen av tabellen. Dette skjedde flere ganger, og i sesongen 2005/06 fikk for eksempel laget som ble nummer syv, Inverness Caledonian Thistle, flere poeng til slutt enn laget som ble nummer fire, Hibernian.

Laget fra den nedre halvdelen av tabellen som fikk dårligst poengsum rykket ned og ble erstattet av vinneren av 1. divisjon, så sant vinneren av 1. divisjon tilfredsstilte Scottish Premier Leagues krav til stadionfasiliteter.

Historie
--------

Scottish Football League startet opp i 1890. Etter at ligaen hadde bestått av én divisjon de tre første sesongene, ble det opprettet en 2. divisjon i 1893. De neste tiårene økte antall lag i begge divisjonene. En 3. divisjon kom til i 1923, men økonomisk krise førte til at den gikk i oppløsning etter knappe tre sesonger. Fra midten av 1970-tallet ble ligaen omorganisert, og den nasjonale ligaen fikk da *Premier Division*, *First Division* og *Second Division*.

I 1998 besluttet Premier Division å skille seg ut fra Scottish Football League, og dannet slik Scottish Premier League. Opprinnelig besto ligaen av 10 lag, men ble utvidet til tolv lag i 2000/01-sesongen. En målsetting ved denne omorganiseringen var å få utnyttet de samlede sponsormidlene bedre. Tidligere ble midlene fra ligasponsoren fordelt blant alle klubbene, også i de lavere divisjonene, men nå forble de i toppligaen ut fra begrunnelsen om at det var de som også aggregerte midlene.

I august 2006 ble det av SPLs leder Lex Gold foreslått at det skulle innføres en *SPL 2*-liga fra 2008/09-sesongen, men dette ble sterkt omdiskutert og ikke vedtatt.

Som følge av Rangers' problemer og konkurs i 2011-2012-sesongen mobiliserte de øvrige ti klubbene i Skotsk Premier League for å få til endringer og bryte opp Old Firms dominans i turneringen i en forventning om at Rangers ikke vil kunne komme tilbake til tidligere styrke. Blant annet ønsket de å endre bestemmelsene om hva som skal til for å få til endringer. Celtic kalte det «skuffende og respektløst» at det ble avholdt møter uten at de og Rangers var invitert, og tok i stede til orde for at SPL heller burde utvides til 14 lag, noe som ville være en fordel for de svakere lagene, både sportslig og økononmisk.

I november 2012 foreslo klubbene i Scottish Football League et nytt spillesystem, hvor Scottish Premier League ble utvidet til 16 lag, og alle lagene spiller mot hverandre hjemme/borte, tilsammen 30 kamper, i stedet for dagens spillesystem. Nivået under skulle da bestå av to divisjoner, kalt *Championship* og *First Division* med henholdsvis 10 og 16 klubber. Fra SPLs side må forslaget ha støtte fra 11 av 12 klubber for å bli vedtatt. I januar 2013 kom klubbene i skotsk fotball i stedet fram til et nytt alternativ for de 42 lagene i Scottish Premier League og Scottish Football League med tre divisjoner, med 12 lag i de to øverste og 18 lag i den nederste (mot dagens 12-10-10-10). Dette forslaget ble til slutt vedtatt i juni 2013 og innført allerede fra sesongen 2013-2014.

Etableringen av Scottish Professional Football League
-----------------------------------------------------

Utdypende artikkel: Scottish Professional Football League

Scottish Premier League ble avviklet etter sesongen 2012-13 i forbindelse med etableringen av Scottish Professional Football League hvor det høyeste nivået er Scottish Premiership. Alle lagene som etter sesongen 2012-2013 var kvailfisert for det høyeste nivået ble videreført inn i Scottish Premiership 2013–2014.

Vinnere
-------

* 1998–99: Rangers FC
* 1999–00: Rangers FC
* 2000–01: Celtic FC
* 2001–02: Celtic FC
* 2002–03: Rangers FC
* 2003–04: Celtic FC
* 2004–05: Rangers FC
* 2005–06: Celtic FC
* 2006–07: Celtic FC
* 2007–08: Celtic FC
* 2008–09: Rangers FC
* 2009–10: Rangers FC
* 2010–11: Rangers FC
* 2011-12: Celtic FC
* 2012-13: Celtic FC

Sesonger
--------

1975–1976,
1976–1977,
1977–1978,
1978–1979,
1979–1980,
1980–1981,
1981–1982,
1982–1983,
1983–1984,
1984–1985,
1985–1986,
1986–1987,
1987–1988,
1988–1989,
1989–1990,
1990–1991,
1991–1992,
1992–1993,
1993–1994,
1994–1995,
1995–1996,
1996–1997,
1997–1998,
1998–1999,
1999–2000,
2000–2001,
2001–2002,
2002–2003,
2003–2004,
2004–2005,
2005–2006,
2006–2007,
2007–2008,
2008–2009,
2009–2010,
2010-2011,
2011-2012,
2012-2013

Tabell siste sesong
-------------------

| Pl. | Lag | K | V | U | T | MF | MM | Poeng |
| --- | --- | --- | --- | --- | --- | --- | --- | --- |
| 1 | **Celtic** | 38 | 25 | 6 | 7 | 92 | 35 | **79** | Mesterligaens 2. kvalifiseringsrunde |
| 2 | **Motherwell** | 38 | 18 | 9 | 11 | 67 | 51 | **63** | UEFA-Europaligas 2. kvalifiseringsrunde |
| 3 | **St. Johnstone** | 38 | 14 | 14 | 10 | 45 | 44 | **56** | UEFA-Europaligas 2. kvalifiseringsrunde |
| 4 | **Inverness Caledonian** | 38 | 13 | 15 | 10 | 64 | 63 | **54** |
| 5 | **Ross County** | 38 | 13 | 14 | 11 | 46 | 48 | **53** |
| 6 | **Dundee United** | 38 | 11 | 14 | 13 | 51 | 62 | **47** |
|  |  |  |  |  |  |  |  |  |  |
| 7 | **Hibernian** | 38 | 13 | 12 | 13 | 51 | 54 | **51** | UEFA-Europaligas 3. kvalifiseringsrunde |
| 8 | **Aberdeen** | 38 | 11 | 15 | 12 | 41 | 43 | **48** |
| 9 | **Kilmarnock** | 38 | 11 | 12 | 15 | 53 | 56 | **45** |
| 10 | **Heart of Midlothian** | 38 | 11 | 11 | 16 | 40 | 49 | **44** |
| 11 | **St. Mirren** | 38 | 9 | 14 | 15 | 46 | 59 | **41** |
| 12 | **Dundee** | 38 | 7 | 9 | 22 | 27 | 65 | **30** | Nedrykk til Scottish First Division |
|

Celtic er seriemester for 44. gang  
Hibernian kvalifisert til Europaligaen som cupfinalist  
Ferdigspilt

Referanser
----------

1. ↑  «SFL clubs vote in favour of merger with SPL». *BBC Sport*. BBC. 12. juni 2013. Besøkt 5. august 2013.
2. ↑  Chris McLaughlin (28. juni 2013). «The new Scottish Professional Football League survives hitch». *BBC Sport*. BBC. Besøkt 5. august 2013.
3. 1 2  «Ten SPL clubs will discuss change in Old Firm's absence» BBC Sport 8. mars 2012
4. ↑  «SPL 10 not pursuing shared gate money» BBC Sport 10. mars 2012
5. ↑  «Celtic will contest SPL voting change - Peter Lawwell» BBC Sport 22. mars 2012
6. ↑  «SFL clubs propose new three-tier league system in Scotland» BBC Sport 14. november 2012m besøkt 16. november 2012
7. ↑  «Scottish football could be revolutionised in time for next season if SFL clubs back revamp proposals», Daily Record 29. januar 2013, besøkt 29. januar 2013

Eksterne lenker
---------------

* Offisielt nettsted Rediger på Wikidata

| * v
* d
* r
Sesonger i skotsk eliteserie |
| --- |
| Premier Division | 
* 1975/76
* 1976/77
* 1977/78
* 1978/79
* 1979/80
* 1980/81
* 1981/82
* 1982/83
* 1983/84
* 1984/85
* 1985/86
* 1986/87
* 1987/88
* 1988/89
* 1989/90
* 1990/91
* 1991/92
* 1992/93
* 1993/94
* 1994/95
* 1995/96
* 1996/97
* 1997/98

 |  |
| Premier League | 
* 1998/99
* 1999/00
* 2000/01
* 2001/02
* 2002/03
* 2003/04
* 2004/05
* 2005/06
* 2006/07
* 2007/08
* 2008/09
* 2009/10
* 2010/11
* 2011/12
* 2012/13

 |
| Premiership | 
* 2013/14
* 2014/15
* 2015/16
* 2016/17
* 2017/18
* 2018/19
* 2019/20
* 2020/21
* 2021/22

 |

|  |  |
| --- | --- |
| Oppslagsverk/autoritetsdata | VIAF **·** LCCN
 |